ကြိုဆိုပါ၏ (ရုပ်သံဇာတ်လမ်းတွဲ)

ကြိုဆိုပါ၏ (အင်္ဂလိပ်: Welcome ၊ ဟန်းဂု: 어서와) သည် ၂၀၂၀ ခုနှစ် တောင်ကိုရီးယားရုပ်သံဇာတ်လမ်းတွဲတစ်ခုဖြစ်ပြီး ဂင်မြောင်ဆူ၊ ရှင်းယီအန်း နှင့် ဆိုးဂျီဟွန်းတို့မှ ပါဝင်သရုပ်ဆောင်ထားသည်။ ဤဇာတ်လမ်းတွဲ၏ အခြားအမည်မှာ ညောင်၊ လျှို့ဝှက်သောကောင်လေး (အင်္ဂလိပ်: Meow, the Secret Boy) ဖြစ်သည်။ ဤဇာတ်လမ်းတွဲသည် နာဗာ ဝက်ဘ်တွန်းမှ ဂိုအာရာ၏ ဇာတ်လမ်းတွဲနှင့်နာမည်တူ ဝက်ဘ်တွန်းကို အခြေခံထားသည်။ ၎င်းကို KBS2 ရုပ်သံလိုင်းတွင် မတ် ၂၅၊ ၂၀၂၀ မှစ၍ ဧပြီ ၃၀၊ ၂၀၂၀ အထိ ဗုဒ္ဓဟူးနေ့နှင့် ကြာသပတေးနေ့  ၂၂:၀၀ (KST) အချိန်တွင် ထုတ်လွှင့်ပြသခဲ့သည်။ ဤဇာတ်လမ်းတွဲသည် ၂၀၁၈ ခုနှစ်တွင် ထွက်ရှိခဲ့သော Lovely Horribly ဇာတ်လမ်းတွဲ၏ စံချိန်ကို ချိုးခဲ့သည်။

ဇာတ်လမ်းအကျဉ်း 
ဆိုအာသည် အသက် ၂၅ နှစ်အရွယ် ဂရက်ဖစ်ဒီဇိုင်နာတစ်ဦးဖြစ်ပြီး၊ ဝက်ဘ်တွန်းရေးဆွဲသူတစ်ဦးဖြစ်ချင်သည့် အိပ်မက်ရှိသူဖြစ်သည်။ သူမ၌ ကြောင်များနှင့်ပတ်သက်၍ ချစ်-မုန်း ခံစားချက်ရှိသူဖြစ်သည်။

သို့သော် ဆိုအာ၏ ဘဝသည် အိမ်သို့ခေါ်လာသော ကြောင်လေးတစ်ကောင်ကြောင့် ပြောင်းလဲသွားလာခဲ့သည်။ ကြောင်လေး၏ နာမည်မှာ ဟုန်းဂျိုဖြစ်ပြီး ၎င်းသည် လူပုံစံပြောင်းနိုင်သည်။ ဟုန်းဂျိုသည် ဆိုအာအပေါ်နှစ်သက်သဘောကျလာခဲ့သည်။ ထို့ကြောင့် သူသည် မိမိလူဖြစ်ကြောင်း ဆိုအာမသိနိုင်စေရန် အမျိုးမျိုးကြိုးပမ်းကာ ဖုံးကွယ်ထားခဲ့သည်။ ဟုန်းဂျိုသည် ဆိုအာ၏ အနားတွင်သာ နေနိုင်ရန်အတွက် သူမလိုအပ်သည့် အရာအားလုံးကို လုပ်ဆောင်ပေးလိမ့်မည်ဖြစ်ကြောင့် သက်သေပြခဲ့သည်။ ဟုန်းဂျိုသည် သူ၏ လျှို့ဝှက်ချက်ကို ထိန်းသိမ်းထားနိုင်မည်လား။

သရုပ်ဆောင်

ဇာတ်ဆောင် 
ဟုန်းဂျို အဖြစ် ဂင်မြောင်ဆူ
ဟုန်းဂျို (ကြောင်အသွင်) အဖြစ် ဘယ်ဂီ
ဂင်ဆိုအာ အဖြစ် ရှင်းယီအန်း
လီဂျယ်ဆန်း အဖြစ် ဆိုးဂျီဟွန်း
အန်းဂျီအန်း အဖြစ် ယွန်းယီဂျို
ဂိုဒူရှစ် အဖြစ် ဂန်ဟွန်း

ဇာတ်ရံ 
ဂန်ဆိုဖြောင်း အဖြစ် အန်းနေးဆန်း

ဘန်ရှီလ် အဖြစ် ဂျိုရွမ်း

ဆန်းဟွန်းဂျာ အဖြစ် ဂင်ယိုဂျင်

ဂိုမင်ဂျုံး အဖြစ် ဂျွန်ဘေးဆိုး

ပတ်စင်ဂျာ အဖြစ် ဂျွန်ယီဆိုး

ချာဆန်းကွန်း အဖြစ် ယန်းဒယ်ဟွတ်

လီဟေးယွန်း အဖြစ် ဂင်ယီဆိုးလ်

ချွိုင်ဒါဆန်း အဖြစ် လီယူဂျင်း

အဘွား အဖြစ် ချွိုင်မင်ဂန်

လီရူဘီ အဖြစ် ချွိုင်ဘယ်ယောင်း

ဘန်ဂုဘုံး အဖြစ် ယွန်းဂျီဟွန်း

ဒါဆန်း အဖြစ် ဆောင်းမင်ဂျယ်

နာဂျင်ဝန်း အဖြစ် ဂျိုဟွတ်ဂျွန်း

ထုတ်လုပ်ရေး 
ဇာတ်လမ်းတွဲကို အစောပိုင်း၌ ပေါင်မုန့်ဖုတ်တဲ့ကောင်လေး (အင်္ဂလိပ်: Man Who Bakes Bread ၊ ဟန်းဂု: 식빵 굽는 남자) ဟု အမည်ပေးထားသည်။ မူလတွင် ၂၀၁၉ နှစ်ဝက်၌ tvN ရုပ်သံလိုင်းတွင် ထုတ်လွှင့်ရန် စီစဉ်ထားခဲ့ပြီး ယွတ်ဆန်းဂျယ်နှင့် ပတ်အန်းဘင်တို့ကို ဇာတ်ဆောင်များအဖြစ် ကမ်းလှမ်းခဲ့သည်။ သို့သော် နှစ်ဦးစလုံးမှ ငြင်းပယ်ခဲ့သည်။

ဇာတ်လမ်းတွဲ၏ ပထမဆုံးဇာတ်ညွှန်းဖတ်ပွဲကို အောက်တိုဘာ ၂၀၁၉ တွင် ယိုအီဒို၊ တောင်ကိုရီးယားရှိ KBS Broadcasting Station တွင် ပြုလုပ်ခဲ့သည်။

Ratings
ဇယားထဲတွင် ဖြင့်ဖော်ပြထားသောနံပါတ်များသည် အနိမ့်ဆုံးအဆင့်များဖြစ်ပြီး ဖြင့်ဖော်ပြထားသောနံပါတ်များသည် အမြင့်ဆုံးအဆင့်များဖြစ်သည်။

မှတ်စုများ

ကိုးကား

တောင်ကိုရီးယား ရုပ်သံဇာတ်လမ်းတွဲများ

ပြင်ပလင့်ခ်များ